Keyword: Love: elokuuta 2014
Taisin maksaa lakasta 5,50 euroa 5ml:n pullosta. Oletteko testanneet Gel Effect-lakkoja? Mitäs piditte?
Minulle itseruskettavat ovat kausituotteita. Käytän niitä keväällä ja syksyllä. Syksyllä on ihana pidentää kesää iholla itseruskettavan voimin. Keväällä taas talven jälkeen olo on aika kuollut, joten pieni väri ihon pintaan on kiva piriste. Vuosien saatossa on tullut kokeiltua, vaikka minkälaisia tuotteita. Toiset ovat olleet hyviä, toiset hirveitä ja toiset sitten melkein täydellisiä. Viimeiseen kategoriaan kuuluu Michael Korsin Liquitan Self Tanner. Tykkään käyttää kasvoilla asteittan ruskettavia tuotteita, mutta koko vartalolle levitys on sen verran työlästä, että haluan nähdä tulokset heti. Tällä itseruskettavalla niitä todellakin saa.
Michael Korsin Liquitan Self Tanner on pakattu kauniiseen ylellisyyttä henkivään kultaiseen muovituubiin. Itse voide on kaunista suklaakiisselin väristä geelimäistä voidetta. Värin avulla se on helppo levittää iholle tasaisesti. Ohut koostumus ei myöskään tartu vähän kuivempiin kohtiin liian tiukasti kiinni. Minulle tulee monesti itseruskettavien levityksen jälkeen nihkeä olo ja se nihkeys iholla säilyy siihen asti kunnes käyn suihkussa. Tämä ei sitä tee. Ennen pukeutumista kannattaa kuitenkin voiteen antaa kuivahtaa hetki, jos et halua vaatteisiisi väriä. Tämän jälkeen iho on täysin kuiva, eikä epämiellyttävää nihkeää oloa tule. Tuoksu on kaikkea muuta kuin se normaali itseruskettavan tuoksu. Tuotteeseen tehty oma tuoksu on niin voimakas, etten missään vaiheessa haistanut tyypillistä tympeää itseruskettavaa. Tuoksussa appelsiininkukkaa, jasmiinia, patsulia ja cassista. Tuoksu on takuulla kuitenkin tässä tuotteessa se, joka jakaa mielipiteitä. Itseäni alkoi voimakkaan kukkainen tuoksu hieman tympiä tuotteen vaikutusaikana. Mies kommentoi sitä myös tosi voimakkaaksi. Onneksi tuoksu lähtee, kun käy suihkussa, eikä jää enää sen jälkeen leijumaan.
Game of Thrones taitaa tällä hetkellä olla seuratuin televisiosarja maailmassa. Itse olin vuosia ihan pihalla, mistä kaikki tutut vauhkoaa. En ole suuri fantasian ystävä ja ehkä sen vuoksi myöskään kirjoihin pohjautuva sarja ei ollut kiinnittänyt huomiotani. Keväällä päätin ottaa itseäni niskasta kiinni ja sivistää itseäni edes yhdellä jaksolla paljon kohutusta sarjasta. Myönnän, jäin koukkuun. Ei ehkä paras sarja, mitä olen katsonut, mutta koukuttava. Olemme miehen kanssa katsoneet vasta ensimmäisen kauden, mutta kaksi seuraavaa odottaa hyllyssä.
Jimmy Choo lanseerasi elokuussa ensimmäisen miestentuoksunsa ja mainoskasvoksi valikoitui yksi Game of Thronesin tähdistä Jon Snowta esittävä Kit Harington. Kitin rooli ja karisma hittisarjassa ovat sitä luokkaa, että ei ole vaikea arvata naiskatsojien pitävän hahmosta. Mainoskasvoa valikoidessaan Jimmy Choon markkinointitiimi on tainnut osua kultasuoneen. Jos miehekkään jyhkeä pullo ei osu kaupan hyllyllä miehen omaan kouraan, on varmaa, että puolet maailman naisista haluaa puolisonsa tuoksuvan Jon Snowlle. ;)
Jimmy Choo Man on saanutkin inspiraationsa varmuudesta, rennosta ja maskuliinisesta elämäntyylistä, sekä kapinallisesta huumorista. Tuoksu on vaikuttanut vahvasti vuonna 2011 lanseerattu miesten klassinen Rock`n Roll vaikutteinen mallisto.
Tuoksu itsessään on raikas, hivenen makea, mutta siinä siinä on maskuliininen vivahde. Alkutuoksuna pirteää mandariinia, pehmeää laventelia ja yllätävän makeaa hunajamelonia. Sydäntuoksussa mielenkiintoista ananaksen lehteä ja ylellistä kurjenpolvea. Pohjatuoksuna puista patsulia, maskuliinista nahkaa, sekä meripihkaa.
Pullo on tyylikkään harmaa. Krominen pullo on saanut vaikutteita arkkitehtuurista. Vahvoja puhtaita linjoja ja minimalistista designia. Erikoinen ja persoonallinen kaareva muoto tuo esiin pullon maskuliinisuutta. Korkki on pelkistetty ja ylellisen painava. Se on päällystetty kohokuvioisella nahalla. Muotoilusta tuleekin hieman mieleen taskumatti. Tuoksu on EdT.
Oma Jon Snowni ilman tukkaa, on pitänyt tuoksusta kovasti. Varsinkin alun makeat vivahteet ihastuttivat. Hetken iholla oltuaan tuoksu muuttuu huomattavan miehekkääksi. Omaan nenääni nahkan tuoksu on selkeästi hetken päästä haivaittavissa. Itse suosittelen tätä tuoksua miehille ympärivuorokautiseen käyttöön. Siinä on rennon klassikon aineksia. Ainoa pieni miinus tulee kestävyydestä. Tuoksun kesto iholla on vain 4-5 tuntia, joten se haihtuu melko nopeaan. Tuoksua voikin huoletta lisätä päivän aikana.
Millaisista tuoksuista pidätte miestenne yllä?
Jimmy Choo Man EdT 30ml, 44€
Jimmy Choo Man EdT 50ml, 58€
Deodorant Stick 75g, 26€
After Shave Balm 150ml, 24€
Shower Gel 150ml, 18€
Olin rohkeä tyttö ja kävin yhtenä päivänä kurkkaamassa pitkästä aikaa peilikaappiin miehen puoliskolle. Tosin jäin tästä kiinni melkein heti, koska en ollut osannut asetella parranajovoidetta samaan kohtaan, missä se oli aikaisemmin ollut. Toisinaan mainostoimistot lähettävät myös miehelleni tuotteita testattavaksi. Olen ottanut noiden tuotteiden kanssa sen periaatteen, että en tyrkytä vaan työnnän purkit käteen ja sanon, että testaile, jos haluat. Tämän jälkeen alan kuullostelemaan tuleeko mieheltä kommentteja tuotteista, jos tulee, laitan ne visusti mieleeni. Paras keino on kuitenkin kokeilla purkkeja. Poimin kaapista ylläolevat tuotteet, sillä ne ovat olleet ilmeisesti kovinkin mieheni mieleen, kaikki ovat miltein tyhjiä!
Mieheni on siitä helppo koekaniini, että hän hoitaa ihoaan säännöllisesti, eikä karsasta mitään erikoisempiakaan tuotteita. Miehen atooppinen iho kuitenkin aiheuttaa sen, että ihan kaikkea hän ei uskalla iholleen laittaa vaan suosiossa ovat herkän tai kuivan ihon tuotteet. Naisellisen ulkomuodon omaavat tuotteet jäävät helposti käyttämättä. Apteekkisarjoissa löytyy paljon tuotteita, jotka ovat kaikessa yksinkertaisuudessaan myös miesten makuun.
Isännän Parranajovoide oli hitti alusta alkaen, sillä ensimmäisen käyttökerran jälkeen tuli kommenttia siitä, että on yhtä hyvä, jos ei parempi kuin miehen aiemmin käyttämä Kiehl`sin voide. Ajotuntuma on miehen sanojen mukaan erittäin miellyttävä. Mies piti myös tuotteen raikkaasta tuoksusta. Kotimaiset Isännän-tuotteet on tehty miehen ihon hyvinvointiin. Pintakuiva, kiristävä, herkästi ärsyyntyvä iho on tuttu juttu varmasti monelle miehellekin. Parranajovoide sisältääkin rauhoittavaa ja kosteuttavaa aloe veraa. Pantenoli ja allantoiini vähentävät ihoärsytystä ja ehkäisivät tulehduksia. Eukalyptus ja mentoli viilentevät ja jättävät raikkaan viileän tunteen parranajon jälkeen. Hintaa 100ml:n tuubilla on 4,90 euroa.
Mieheni on myös huulirasvojen suurkuluttaja, veikkaampa, että hän käyttää vuodessa useamman puikon loppuun kuin minä. Pahimpina kausina mies lainailee iltaisin voidetta Eight Hour Cream tuubistani, mutta ainakin nyt kesällä Eucerinin Acute Lip Balm on ilmeisesti pitänyt huulet pehmoisina, sillä minun tuubillani vierailu on jäänyt. Huulivoide sisältää helokkiöljyä, joka auttaa elvyttämään huulten luonnollista suojakerrosta. Glyseroli kosteuttaa tehokkaasti ja jättää huulet pehmoisiksi. Myös tämä sisältää parantavaa pantenolia. Hinta taitaa pyöriä siinä 7 euron kieppeissä.
Eucerin Dry Skin Smoothing Face Cream 5% Karbamid (sanahirviö) on ollut takuulla miehen suosikkivoide kesällä, sillä tuubi oli aivan tyhjä. En usko, että saa enää montaa kertaa rasvailtua. Mies kehui voiteen kosteustehoja, jotka ovat riittäneet hyvin kesäaikaan. Tuubiin pakattu voide on myös helppo ottaa töihin mukaan, sillä ilmastointi kuivattaa työpaikalla miehen ihoa melkoisen tehokkaasti. Voide on kosteuttava ja tarkoitettu erittäin kuivalle iholle. Imeytyy helposti ja parantaa kuivan ihon kuntoa. Sisältää luonnollisesti kosteuttavaa karbamidia 5%. Maitohappo ja glyseriini säätelevät pitkäkestoisesti ihon kosteustasapainoa. Voide on tuoksuton ja väriaineeton. Sopii atoopikoille ja psoriaatikoille. Hinta n. 13 euroa.
Kun mies näki alkukeväästä minun suihkivan kasvoilleni mistejä, hänen uteliaisuutensa heräsi. Päätin antaa omista purnukoistani mieheni käyttöön kaikista helpoimmin lähestyttävän La Roche-Posayn Eau Thermale Spring Waterin. Miehellä onkin ollut tämä käytössä ahkeraan suihkun ja parranajon jälkeen, jolloin kosteuttava lähdevesi vähentää ihon kiristystä. Melkoinen saavutus, että sain miehen innostumaan tällaisesta "hifistelytuotteesta".
Eau Thermale on täysin tuoksutonta lähdevettä. Korkean seleenipitoisuutensa vuoksi se rauhoittaa herkkää ihoa ja vähentää punoitusta. Hintaa n. 10 euroa.
Mitenkäs teidän miehet, oletteko saaneet heidät ylipuhuttua ihonhoidon tärkeydestä?
La Roche-Posay ostettu itse, muut tuotteet saatu kokeiluun blogin kautta.
En ole pitkään aikaan kirjoitellut teille kuulumisiani. Voisin luetella useita syitä, mutta yksikään niistä ei varmaankaan ole tarpeeksi pätevä. Kevät oli itselleni tänäkin vuonna raskasta aikaa, mutta siitä selvittiin. Heinäkuussa tunsin suorastaan herääväni auringon myötä henkiin. Elokuussa jatkui terapia kesätauon jälkeen. Keväällä terapiani yhdeksi suurimmista tavoitteista nousi se, että hyväksyisin itseni sellaisena kuin olen. Olen vuosien aikana luonut itselleni mielikuvan mielestäni täydellisestä ihmisestä, jonka piirteitä minä en tietenkään täytä. Tämä luo paljon turhautumista ja ahdistusta.
Syksyn tullen sähköpostini on täyttynyt useista kutsuista erilaisiin tilaisuuksiin. Vointini ei ole niin hyvä, että pystyisin millään niihin kaikkiin menemään ja vaikka olisikin, valitsisin niistä mielestäni mielenkiintoisimmat. Niin paljon kuin rakastankin tilaisuuksissa kuunnella tarinoita tuotteiden takana ja tutustua uusiin mielenkiintoisiin asioihin, tilaisuuksien sosiaalinen kanssakäyminen on minulle hankalaa. Olen täydellinen esimerkki introvertista ihmisestä. Näissä tilaisuuksissa suurin osa muista ihmisistä tuntuu olevan ekstrovertteja, jotka ovat kaikkea muuta kuin minä. Siinä missä itse olen sisäänpäinkääntynyt ja mietin tekojani, muut saavat energiaa vuorovaikutuksesta muiden ihmisten kanssa kasvotusten. Huomaan usein miettiväni, että mitä ihmettä teen täällä. Yritän kovasti löytää ekstroverttia puolta itsestäni, mutta turhaan. Sillä jo meidän syntymässä on määrätty tekijät, kumpaa puolta tulemme edustamaan. Introverttina olo ekstrovertin taitoja vaativissa tilanteissa on hankalaa. Huomaan jatkuvasti miettiväni, koska en ole yhtä hymyilevä ja puhelias kuin muut, ajatellaanko minut ylpeäksi, töykeäksi tai jotenkin erikoiseksi. (varmaan osa ajatteleekin) Totuus on kuitenkin ihan päinvastainen, olen sosiaalisissa tilanteissa erittäin epävarma. Kun jännitän, menen vieläkin enemmän lukkoon. Mitä enemmän ihmisiä sen pahempi lukko.
Muutaman kerran blogin aikana minulla on ollut tilaisuus tutustua uuteen ihmiseen kahden kesken, ne menevätkin aina ihan eri tavalla kuin tilaisuudet, joissa on paljon muita ihmisiä. Huomaan viihtyväni tilanteessa ja rentoudun. Kun keskustelunaihe on vielä yleensä sellainen, josta olen erittäin kiinnostunut, joudun jopa hillitsemään itseäni, etten puhuisi liikaa. Usein aluksi jännittävä tilanne kääntyykin päinvastaiseksi ja huomaan nauttivani keskustelusta toisen osapuolen kanssa. Yleinen ajatus introverteista on, että olemme hiljaisia. Väärin. Pidän puhumisesta, juttelen paljon ystävieni ja aviomieheni kanssa, mutta suuressa joukossa se ei vaan onnistu. Faktahan kuitenkin valitettavasti on se, että nyky yhteiskunnassa ekstrovertit pärjäävät paremmin, sillä tämä on heidän suunnittelemansa maailma heitä itseään varten. Me introvertit olemme vähemmistössä. Työnhakutilanteissa introvertti on usein heikommalla kuin ekstrovertti hakija. Varsinkin, jos pöydän takana istuu useampi haastattelija. Silti jostain on vaan kaivettava voimaa ja hyväksyttävä tämä introverttiuteni, vaikka oma miellyttämisen halu on sitä luokkaa, että yritän väkisin kaivella itsestäni ekstroverteissa ihailemiani piirteitä esiin.
Hydradermie Lift – Kasvonpiirteiden keventäjä Yhdeltäkään lukijaltani ei varmaan jäänyt huomaamatta, kun keväällä tuskailin yllättäen huonoon kuntoon mennyttä ihoani. Sainkin hieman apua muutamista tuotteista äkillisiin epäpuhtauksiini, mutta lopullinen läpimurto tapahtui, kun pääsin tutustumaan Guinotin kasvohoitoon ja ammattilainen kurkkasi kasvojani. Kirjoittelin jo talvella muutamista testiin saamistani Guinotin tuotteista. Jutun voit lukea täältä. Talvella minulle ehdotettiin, että tulisin lähemmin tutustumaan tuotteisiin ja kasvohoitoon maahantuojan tiloissa. Pienet aikatauluongelmat omalta puoleltani siirsivät jo kerran sovittua hoito-aikaa ja pääsin vihdoin itse asiaan vasta kesäkuun alussa. Kiitos vaan Minttu vielä kerran, kun jaksoit pientä säätöäni! Ihoni kannalta ajoitus oli loistava. En muista, koska oma ihoni olisi ollut niin huonossa kunnossa kuin toukokuussa ja tuolloin kesäkuun alussa hoitoon mennessäni. Olin todellakin ammattilaisen tarpeessa!
Mintun ihonhoito-ohjeet pelastivat myös kesäni. Aloin kosteuttamaan huomattavasti aikaisempaa enemmän ihoani. Jätin pois mekaanisesti kuorivat tuotteet ja siirryin kemiallisesti kuoriviin. Kosteuttavaa naamiota käytin parikin kertaa viikossa. Jo parin viikon päästä iho oli niin hyvässä kunnossa, että elelin koko heinäkuun ilman pohjameikkiä. Hoidon päätteeksi sain valita reseptistä kolme tuotetta kotiin tehostamaan ja jatkamaan hoitoani. Guinotin Misellivedestä en tässä jutussa kirjoita enempää, koska olen arvostellut sen täällä. Miselliveden lisäksi valitsin mukaani NeWhite-sarjan Puhdistusöljyn ja Liftsome Seerumin, lisäksi ostin mukaani Crème Hydra Beautèn, koska halusin testailla tuotteita kokonaisvaltaisesti.
Halusin ehdottomasti kokeilla minulle suositeltua NeWhite-sarjan puhdistusöljyä, sillä vannon meikinpoistossa kaksoispuhdistuksen nimeen. Mikään ei poista meikkiä paremmin kuin puhdistusöljy. Kun puhdistuksen vielä viimeistelee puhdistusvaahdolla- tai geelillä voi olla varma, että kasvot ovat puhtaat. Öljy on siitä ihana, että se liottaa itseensä paksummankin meikin, eikä kuivata ihoa. Itse tykkään puhdistusöljyissä eniten kevyistä, emulgoituvista koostumuksista. NeWhite sarjan puhdistusöljyssä on Guinotin tuotteille tuttu hieman kukkaisen ylellinen tuoksu. Se on pakattu näppärään pumppupulloon. Tuote on riittoisaa, joten yksi pieni pumppaus riittää koko kasvoille. Öljy levitetään kuivalle iholle kevyesti hieromalla, tämän jälkeen käsiin otetaan hieman lämmintä vettä ja öljy emulgoidaan pois kasvoilta. Veden kanssa öljy muuttuu maitomaiseki ja lähtee helposti kasvoilta pois. Tosi kuiva ihoinen ei tämän jälkeen enää muuta puhdistustuotetta tarvitse, sillä öljy ei jätä öljyistä pintaa vaan iho on puhdistuksen jälkeen pehmoinen ja miellyttävän tuntuinen. Kaikista kokeilemistani puhdistusöljyistä tämä on niiden aatelia. SÈRUM LIFTSOME 30ML, 98€
Sitten itse ostamani Crème Hydra Beautè pitkävaikutteinen korjaava kosteusvoide. Voide on tarkoitettu kosteusköyhälle iholle. Lupaa poistaa kiristävyyden tunteen, sekä suojata ja pehmittää ihoa. Itse käytin tätä aluksi seerumin päällä myös päivävoiteena. Ennen meikin laittoa piti odottaa pieni hetki kunnollista imeytymistä. Tämän jälkeen meikki levittyi nätisti päälle, eikä lähtenyt rullautumaan. Sen sijaan yövoiteena olen käyttänyt tätä kesäkuusta lähtien melkein joka yö. Kuvasta ei näy, mutta voide on hieman vaaleanpunertavaa. Koostumus tuntuu kivan ohuelta, mutta kyseessä on tosi kosteuttava tuote. Jos illalla suihkun jälkeen on ollut pientä kiristystä havaittavissa, ei muuta kuin tätä kasvoille ja yön aikana voide on pehmittänyt ihon ihanan pehmoiseksi. Aktiivisesta käytöstä huolimatta tuotetta on melkein puoli tuubia jäljellä, joten se on riittoisaa. Tiedän, että myös talvi-ihoni tulee nauttimaan tämän käytöstä. Guinotin tuotteita voi ostaa Suomesta vain valtuutetuilta jälleenmyyjiltä kauneushoitoloista. Jälleenmyyjät löydät täältä.
Mottoni voisi olla: "Aina mahtuu mukaan yksi punainen." Tämä pätee niin kynsilakoissa kuin huulipunissakin. Punaista ei vaan voi olla liikaa. Sitä paitsi se toimii aina. OPI:lta ilmestyi jokin aika sitten Coca-Cola-kokoelma. Kokoelman tarkoituksenahan on, että kynsilakkojen sävyt jäljittelevät juomajätin pullojen etiketeissä olevia sävyjä. Yhteensä sävyjä on kahdeksan. Sain ilokseni valita kokoelmasta OPI:n maahantuojalta Kauneudenkaupalta muutaman itseäni eniten miellyttävän sävyn testattavaksi. Yksi valitsemistani sävyistä oli tietenkin klassinen Coca-Cola® Red. Hei, ei kai nyt kukaan voi vastustaa tätä sävyä?!? Mieheni, joka on tottunut vaihtuviin lakkauksiini, kehaisi, kuinka upean punaiset kynteni ovat. Voisiko tästä päätellä, että lakka on myös takuuvarma miesmagneetti? ;)
Lakka on taattua OPI-laatua. Kuvissa lakkaa kynsillä kaksi kerrosta ja päällä OPI:n oma päällyslakka. Tätä kirjoittaessani lakat ovat olleet kynsillä jo useita päiviä, eikä niissä näy mitään kulumisen merkkejä. Onko punainen teistä kiva vai liian varma valinta?
Kokoelman lakkoja voi tilata Kauneudenkaupan verkkokaupasta. Hinnat 13,95-16,50 euroa.
Lakka saatu testattavaksi maahantuojalta. Jutun linkkien klikkaamisesta en saa rahallista korvausta.
Reilun vuorokauden mittainen irtiotto mökillä täysihoidossa teki hyvää. Myöhään illalla kotiin tullessa oli sellainen olo, että olisi ollut poissa pidempäänkin. Oma koti tuntui hetken aikaa oudolta. Minusta se kertoo siitä, että pieni irtiotto arjesta oli onnistunut. Hyvään mökkielämään kuuluu tietenkin hyvä seura, sauna, ruoka ja täysi rentoutuminen. Sitä kaikkea saimme ja enemmänkin. Talviturkin heitto meni tiukille. Allaolevan kuvan ottamisen jälkeen vartin päästä alkoi ukkostamaan, mutta ehdinpä ensin! Mökillä poikkean aina myös yhdestä tiukasta säännöstäni: ei Crocseja. Kun Crocs-villitys joskus 2000-luvun puolivälissä rantautui tänne, vannoin, etten koskaan käytä niitä missään olosuhteissa. Ne eivät vaan ole minun juttuni. Sen sijaan minua ei haittaa ollenkaan, jos muut niitä käyttävät. Rodoksen lomalla 2007 mieleni kuitenkin muuttui, kun näin kaupan ikkunassa kurkistelemassa hempeän pinkit ballerina-Crocsit. Annoin himotukselleni vallan ja ballerinat ovat toimineet mökkikenkinäni siitä asti. Ne ovat kuitenkin tavattoman epämukavat jalassa, kerran kesässä käytettynä saan niistä aina rakot kantapäihini. :D Mutta mennäämpä vielä takaisin kuvien kera tämän viikon mökkitunnelmiin.
Ihanaa viikonloppua kaikille. Ensi viikolla palataan taas tuttuihin kosmetiikka-aiheisiin.
Tänään haluan tutustuttaa teidät Puhdas+-tuotteisiin. Puhdas+-tuotteita valmistaa New Organics Oy, joka on täysin suomalainen yritys. Arvotkin tuntuvat olevan kohdillaan. Sillä kuluttajille luvataan täydellistä rehellisyyttä (ei liian suuria lupauksia), tuotteet ovat lisäksi puhtaita ja ekologisia. Tuotteiden valmistuksessa käytettävä toimintajärjestelmä täyttääkin kansalliset, että EU-vaatimukset.
Olen hoitanut ihoani ja muuta hyvinvointiani mahdollisimman monipuolisen ruokavalion lisäksi myös sisäisesti nautittavilla vitamiinilisillä. Jo vuosia aamukahvin kera olen napannut vähintään monivitamiinitabletin. Vanhemmaksi tultuani (kolmekymmentä täytettyäni) tämäkin homma on laajentunut vai pitäisikö sanoa "lähtenyt käsistä". ;) Miehellä ainakin tuntuu olevan hauskaa, kun aamuisin kolistelen "vitamiinikaapillani".
Varsinkin D-vitamiini on tosi tärkeä osa päivääni, sillä syön melko harvoin kalaa ja maitotuotteitakin kuluu vähän. Vuosia mietin, että miksi ihmeessä olen talvella tosi väsynyt ja iho on surkeaakin surkeammassa kunnossa, kunnes päätin heittää vesilintua Suomessa suositelluille D-vitamiinimäärille ja nauttia ympäri vuoden sitä hieman reilummin. Toki tässäkin kannattaa pitää kohtuus. Iho on tämän jälkeen voinut paremmin ja pahin masennus huippu pimeimpään aikaan ei tule mielestäni ihan niin voimakkaana. Tämä on vaan oma tuntumani, en väitä, että D-vitamiinista olisi apua masennukseen. Toinen nauttimani vitamiinilisä on Ubikinoni, joka on monipuolinen rasvaliukoinen andioksidantti, joka ehkäisee vanhemisenmuutoksia ja ihon rypistymistä. Se tuottaa energiaa mm. sydän- ja aivosoluille, joita se suojaa sairastumiselta ja rappeutumiselta. Suurien annoksien onkin todettu hidastavan mm. Parkinsonin taudin ja Alzheimerin taudin etenemistä.
Kuitenkin se itseeni koviten iskenyt tuote viimeisen vuoden aikana on ollut kollageeni. Muistatte varmaan, kun talvella testasin kuukauden ajan kollageenikapseleita? Niiden vaikutukset vakuuttivat sen verran, että söin vielä toisen samanlaisen kuukauden kuurin putkeen. Noihin samoihin aikoihin törmäsin verkossa Puhdas+ Kollageeni & tyrnimarja -jauheeseen ja mielenkiintoni heräsi. Aasian maissahan tämä sisäisen kauneuden trendi on ollut jo pitkään ja vähitellen nutrikosmetiikka on alkanut nostaa päätään myös täällä meillä. Kollageenihan muodostaa 30% ihmisen elimistön proteiinista ja sitä löytyykin ihosta, nivelistä, hampaista, luista, rustoista ja verisuonista. Se muodostaa peräti 70% ihon proteiinista ja on juurikin se aine, joka auttaa ihoa pysymään kimmoisana. Puhdas+ sisältää kalakollageenia, joka on puhdas ja tehokas vaihtoehto eläinkollageenille. Kollageenin lisäksi jauhe sisältää kotimaista luomu-tyrnimarjaa, jossa tunnetusti on korkea C-vitamiinipitoisuus. Kollageenista saattaa olla hyötyä myös couperosaan ja pigmenttiläiskiin. Suurimmat höydyt säännöllisellä käytöllä on ollut ihohuokosten pienentyminen ja ihon kimmoisuuden lisääntyminen. Sekoitan aamuisin yhden ruokalusikallisen jauhetta eli n. 5 grammaa tuoremehun joukkoon. Joten 330g purkki kestää käytössäni noin kaksi kuukautta. Valehtelisin, jos sanoisin, että jauheen nauttiminen ei olisi hieman arveluttanut, sillä olen pienestä asti ollut tosi huono nielemään mitään liotettuna. Varsinkin, jos kaiken kruunaa outo tuoksu. Nestemäinen penisilliini ei uponnut, yskänlääkkeiden otto on ollut täyttä tuskaa aina. Ahmin puolikkaan kinkkupaketin jälkeenpäin, että saan maun suusta pois. :D Tablettien ja kapseleiden nieleminen on taas aina käynyt kuin vettä vaan. Puhdas+ Kollageeni & tyrnimarjajauhe ei sisällä muita aineita kuin kalakollageenia, tyrnimarjajauhetta ja hedelmäsokeria. Se on kuivana purkissa hieman makean tuoksuista ja tuoremehun joukkoon jauhetta laittaessani havaitsen kyllä melko äitelän tuoksun. Siitä huolimatta ainakaan tuoremehun seassa jauhe ei maistu millekään. Nopean kulautuksen taktiikka toimii tässä itselläni parhaiten, ei ehdi jäämään haistelemaan. Nautitteko päivittäin vitamiinilisiä?
Puhdas+-tuotteiden jälleenmyyjät löydät täältä.
Lakka on runsas pigmenttistä ja se peittää täydellisesti jo kahdella kerroksella. Levittyvyys on hyvä, minulla ei ole yksinkertaisesti mitään pahaa sanottavaa tästä. Täydellinen alelöytö! Joko teidän kynsille alkaa hiipimään syksyiset sävyt?
Classique Intense Viime päivien ihanista helteistä huolimatta minulla on ollut hieman haikea olo. Syksy tekee vääjäämättä tuloaan ja lyhyt kesä on ihan liian pian ohi. On sellainen tunne, että nyt on viimeinen tilaisuus nauttia kesästä, silti iltaisin olen haistavinani nenässäni jo syksyn tuoksun. En ole syksyihmisiä ollenkaan, mutta syksyssä on yksi hyvä puoli, uudet tuoksut valtaavat markkinat. Syksyksi ja talveksi tulevat tuoksut ovat yleensä tummempia ja intensiivisempiä kuin kesätuoksut. Ne jaksavatkin lämmittää ja piristää mieltä syksyisinä iltoina yhä uudestaan. Tuoksufriikkinä blogin pitäjänä olen kokenut olleeni ainutlaatuisessa asemassa, sillä olen päässyt testailemaan ja fiilistelemään joitain syksyllä myyntiin tulevia tuoksuja jo kesäkuussa. Ihan huikeaa! Olenkin kesän aikana ehtinyt myydä sydämeni syyskuussa myyntiin tulevalle Jean Paul Gaultierin Classique Intenselle.
Tuoksu on uusi versio monille tutusta vuonna 1993 luodusta Classiquesta, mutta tällä kertaa kyseessä on täysin eri tuoksu, sillä peräti 60 % käytetyistä ainesosista on uusia. Yhdellä sanalla sanottuna minusta tämä uusi tuoksu on hypnoottinen. Se vei minut mennessään ensi nuuhkaisusta lähtien. Tuoksu on naisellinen ja hyvin aistikas. Tätä suihkuttamalla saa takuuvarmasti itselleen femme fatale-asenteen, jos pelkät piikkikorot ja punainen huulipuna eivät riitä. Tuoksussa on aurinkoa, itämaisuutta ja gourmand-tuoksun makeita vivahteita.
Alkutuoksussa aurinkorannalle vievää tiare-kukkaa ja raikasta granaattiomenaa. Sydäntuoksu on pehmeä ruusun, jasmiinin ja appelsiinin kukan voimin. Pohjalla itämaista patsulia ja makeaa vaniljaa. Omaan nenääni ehdottomasti eniten tuoksuvat eksoottinen tiare, jasmiini ja maukas vanilja. Kesto omalla iholla on huikeat reilut 12 tuntia, tätä ei todellakaan tarvitse lisätä päivän aikana. Silti tämä ei ole hyökkäävä vaan hyvinkin pehmeä.
Tuoksu on pakattu tuttuun korsettipulloon ja tällä kertaa korsetti on ylellisen kultainen. Tuoksun nenänä on toiminut Francis Kurkdjian, joka ei ole turha tyyppi. Sillä ansioluetteloon kuuluu sellaisia tuoksuja kuin JPG:n Le Male, Elie Saabin Le Parfum, Aqua di Parman Iris Nobile, Diorin Dior Homme ja Narciso Rodriguezin For Her.
Suomessa myyntiin tulee suloinen 20ml:n koko, tämän tuoksun riittoisuudella pullo kestää pienen ikuisuuden. Pieni pakkaus on näppärä pakata matkalle mukaan.
Olen aivan varma, että tämä tulee olemaan minulla yksi syksyn käytetyimpiä tuoksuja, sillä en malttanut pitää tästä näppejäni erossa edes kuumina kesäiltoina, joihin tämä sopii myös erinomaisesti.
Jean Paul Gaultier Classique Intense 20ml, 50€
(myyntiin syyskuussa)
Odotatteko tänä syksynä jotain tiettyä tuoksua ilmestyväksi?